Nathan

***Az érzelmek palettája oly széles és telített. De hogy lehet egy érzést papírra vetni? Hogyan válhat egy tintapaca az ember hangulatára ható megkérdőjelezhetetlen erővé? Miként válthat ki egy pár szó egy egész napnyi keserűséget vagy jó kedvet? Hogy érhető el, hogy az olvasó ne csak lássa az írást, hanem át is élje azt? Miért azonosulna egy-egy karakterrel? Hogyan lehet a mesterkélt szereplőinknek lelke, akarata, célja? Na, hát ez egy író feladata. A sok kérdés és a sok válasz. A határtalan fantázia, a határozott gondolatvezetés. Hogyan férhet ez el egy darab ember fejében? Talán sehogy.***

***Ám Nathan Stein esetében még ennél is többről van. Több emberről. Ugyanis Nathan súlyos személyiségzavarban szenved. Van benne egy csavar is, akár csak a könyveiben, mert az ő elméjét a saját karakterei szállják meg. Lehet, hogy pont ez teszi őt jó íróvá? Hogy beszélgethet a teremtményeivel?***

Nathan születése óta élénk fantáziával volt megáldva. Kiskorában még pálcikaembereket rajzolgatva készített képregénysorokat, aztán később megtalálta az igazi eszközét, az írást. Novellái a tanárait mind elkápráztatták, olyan hatást tudott gyakorolni az olvasókra, akár csak egy profi író.

Szülei egyszerű emberek voltak bár, de mindent megtettek azért, hogy fiuk megkapja, amire szüksége van. Anyját is ámulatba ejtették Nathan írásai, ám az apja ennél ellenszenvesebben állt a témához. Még fiatalabb korában elolvasta egy történetét, azután egyet sem, mert butaságnak tartotta a fia elvont fantáziáját. Azt mondta, majd úgyis kinövi, de nem tette. Ez nagy viszályt okozott kettejük között és ez soha nem oldódott meg. Még mielőtt Nathan írói sikerei épp megkezdődhettek volna, amikor 21 éves volt, az apja meghalt tüdőrákban. Mindig is nagyon dohányos volt, és ezt a rossz szokását a fia is átvette.

A nyugtató stimulánsra nagy szüksége volt, ugyanis az eleinte ártatlan fantáziaképek egyre agresszívebbé, és akaratosabbá váltak az elméjében. Szabályosan megelevenültek előtte, fájdalmat okoztak neki. Vagy akár átvették a hatalmat. Az apja halála utáni sokk miatt Nathan elvesztette a kontrollt, és az akkor éppen készülőben lévő első nagy regényének a romlott moralitású főhőse, az ártatlan pincérből alvilági nagykutyává váló Andy vette át a stafétát. Több embert megvert, köztük az akkori barátnőjét is. Tetteiért bezárták és kivizsgálták. Egy évig volt pszichiátrián. Az édesanyja és közeli barátai kitartó próbálkozásai után végül szabadon engedték, de felírtak neki vagy 10 féle gyógyszert, és kötelezővé tették a heti egy, majd idővel csak havi egy szakemberhez tett látogatást is számára.

Végül is ezek a módszerek beváltak, az emberek között nem akadt sok problémája az elkövetkezendő években, de álmaiban továbbra is kísértették a démonjai. Főiskolán is az írását tökéletesítvén ilyen irányú szakot választott. Utolsó éve alatt felfigyelt rá egy menedzser, és segített neki kiadatni az első regényét, a *Az alvilág tálcáján*-t. Nathannek csalódnia kellett. Nem lett nagy siker. Alig vette valaki. Végül egyre kevesebb bolt árulta és már alig származott belőle bevétel. A menedzsere, Gregor azonban továbbra is biztatta, valamint találkozót szervezett neki több közepesen ismert íróval, hogy tanuljon el tőlük egy-két trükköt.

Második regénye sokkal rövidebb volt, mint az első.  egy hóhér férfi asszonyáról szól, akinek férje belebolondult a munkájába és közveszélyessé vált, de ő kitartott mellette, és végül ebbe halt bele. Ez a könyv már nagyobb siker lett, de még mindig nem volt annyira átütő, hogy nagy hírnevet okozzon az írójának.

Elvégezte a főiskolát, és elhelyezkedett egy kiadónál műfordítóként. Itt is ellesett pár módszer a szakmabeliektől. Az értékes tapasztalatait, a nagy fantáziáját, és az erős akaraterejét mind felhasználva látott neki a következő művének. Több évig dolgozott rajta, csiszolgatta, tökéletesítette, majd 26 évesen kiadta. Ez volt a *Nyári zápor*, egy kellemes romantikus tiniregénynek induló, majd thrilleri vonulatba átcsapó magával ragadó történet. Ezzel befutott, és végre elismerendő méretű bevételt szerzett egy művével. Felkapott lett, több interjúja volt, és egyre több rajongója. Elkezdték venni a régebbi könyveit is, és most már azokról is áradoztak.

Magánéletében csalódást csalódás követett, valahogy nem sikerült megtalálnia az igaz szerelmet. A sikereit követően ez csak rosszabb lett, mert úgy érezte, senki nem akar vele lenni az igazi valója miatt, csak esetleg azért mert a műveiért rajong, vagy mert a pénze kell... Valamint féltette az embereket a benne rejtőző személyiségektől. Máig nem hiszi, hogy akadna valaki, aki ezeket a borzalmakat elfogadva tisztán tudná szeretni őt.

Az áttörést követően ott hagyta műfordítói állását és teljesen az írásnak szentelte az életét. A sikert nehezen tudta feldolgozni, és ismét előtörtek az elméjében lakozó teremtményei. Többször jelentették a szennylapok, hogy furcsán viselkedett, ilyenkor más vette át a hatalmat a teste felett, de szerencsére senkiben nem okozott kárt. Sőt néha meglepően népszerű tetteket hajtott végre. A bátor Kristian nevű karaktere irányítása alatt például megmászott egy hegyet, míg az emberbarát Randyként pedig többször is adományozott különböző alapítványoknak.

Ennek ellenére mindent megtett, hogy visszaszorítsa a többi személyiséget. Erősebb szereket íratott fel, egyre többet dohányzott, és az alkoholra is rászokott. Előfordult, hogy ezeknél is erősebb tudatmódosító szerekhez nyúlt. Egyik ilyen miatt bajba is keveredett, és elvonóra küldték.

Megtisztulását követően újra visszatért az íráshoz, innentől Romar Khan írói néven jelenítette meg az írásait, ezzel is jelezve egy új kezdetet. A drogfüggő évei során szerzett tapasztalataiból megszületett legújabb karaktere, Heather, a gazdag díva, aki a saját magánya elől menekülve vált függővé. Az ő történetéről szóló könyv, a *Heather sóhaja*3 év alatt készült el, és szintén nagy sikert aratott.

Ezután azonban valami megtört Nathanben. Azóta egyszerűen nem képes írni. Mintha elapadt volna az eddig végtelennek tűnő fantáziája. Bár megjelentetett néhány kisebb novellát, ezek mind régebben íródtak, csak most kicsit emészthetőbb köntösben. 3 év alatt nem kapott semmiféle ihletet a következő regényéhez.

Az otthon ülést megunva elkezdett utazgatni a világban, emberekkel beszélgetni, történeteket hallgatni. Már kezd kirajzolódni benne valami, de még elég halovány, ezért gyűjteni szeretne még ihletet.

Jelenleg 32 éves, és egyedülálló. A kíváncsisága határtalan, minél többet szeretne megismerni, hogy minél többről írhasson. A szenvedélye az írás, ezt nem is lehet vitatni. Aktív életet él, szeret túrázni, biciklizni, úszni. A cigiről és az alkoholról teljesen nem tudott leszokni, de a drogoktól már tiszta.

## Kiadott könyvek

**Nathan ismerősei**
**Munkatársak**Erika